ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
లింగ మార్పిడి చేయించుకున్న వ్యక్తులకు సంబంధించిన వివిధ విధానపరమైన నిర్ణయాలపై ప్రభావం చూపనున్న లింగమార్పిడి వ్యక్తుల జాతీయ మండలి
“లింగ మార్పిడి చేయించుకున్న వ్యక్తుల,చట్టం 2019. ఈ చట్టంలోని VII చాప్టర్ ప్రకారం లింగ మార్పిడి వ్యక్తుల జాతీయ మండలిలో ఇతర సభ్యులతోపాటు, రాష్ట్రాలు/కేంద్రపాలిత ప్రాంతాల నుండి వారి వర్గానికి చెందిన 5గురు వ్యక్తుల రొటేషన్ సభ్యులుగా ఉంటారు మరియు స్వచ్ఛంద సంస్థలకు చెందిన ఆ రంగంలో నిపుణులైన 5గురు వ్యక్తులు లేదా లింగ మార్పిడి వ్యక్తుల సంక్షేమం కోసం పనిచేస్తన్న వ్యక్తులను సభ్యులుగా కేంద్ర ప్రభుత్వం నియమిస్తుంది. ఈ మండలిలోని సభ్యులు స్వతంత్రంగా వ్యవహరిస్తూ ఈ వర్గానికి చెందిన వారికి సంబంధించిన వివిధ చట్టపరమైన నిర్ణయాలపై ప్రభావం చూపుతారు”. ఈ చట్టాన్ని కేంద్ర సామాజిక న్యాయం మరియు సాధికారత మంత్రిత్వ శాఖ అమలులోనికి తెచ్చింది.
లింగ మార్పిడి చేయించుకున్న వ్యక్తుల పట్ల తప్పుగా ప్రవర్తించడం నేరం ఇందుకు జరిమానా ఉంటుందని ఈ చట్టంలోని క్లాజ్ 18 తెలుపుతున్నది. లింగ మార్పిడి వ్యక్తుల జాతీయ మండలి వారి సాధకబాధకాలను తెలుసుకుని నివారించడం ఈ మండలి విధి. ఈ చట్టంలోని అంశాలు ఇప్పటికే అమలులో ఉన్న చట్టానికి అదనంగా చేకూర్చినవే కానీ వేటికీ ప్రత్యామ్నాయం కాదు.
ఈ చట్టంలోని 19వ క్లాజు ప్రకారం పార్లమెంటులో చేసిన ఈ చట్టాన్నానుసరించి జాతీయ మండలి తన విధులను నిర్వర్తించడం కోసం అవసరమైన నిధులను కేంద్ర ప్రభుత్వం ఎప్పటికప్పుడు సమకూర్చవలసి ఉంటుంది.
ఈ రోజు రాజ్యసభలో కేంద్ర సామజిక న్యాయం మరియు సాధికారతా మంత్రి శ్రీ రతన్ లాల్ కటారియా వ్రాతపూర్వకంగా ఇచ్చిన సమాధానంలోని సమాచారం
సమాచార, ప్రసార మంత్రిత్వ శాఖ
ఉత్తరాఖండ్లోని గ్రామాలలో వలసల కారణంగా ఏర్పడిన సంక్షోభం నేపథ్యంలో సాగే
ప్రేమ , స్నేహానికి సంబంధించిన కథ 'సన్పత్': ఐఎఫ్ఎఫ్ఐ52లో దర్శకుడు రాహుల్ రావత్
పీబీఐ ముంబై, పోస్ట్ చేసిన తేదీ: 25 నవంబరు 2021 2:43 పీఎం
సన్పత్ అంటే మనం అనుభవించే ఒంటరితనం. ప్రకృతి, పర్వతాలతోపాటు, చుట్టుపక్కల ప్రతి ఒక్కరూ మన విడిచిపెట్టినప్పుడు అనుభవించే ఏకాంతం. పండుగ వేడుకలు ముగిసిన తర్వాత జనాలు ఆ స్థలాన్ని విడిచిపెట్టినప్పుడు మైదానం అంతా ఖాళీగా ఉంటుంది. తన గర్వాలీ చిత్రం సన్పత్లో దర్శకుడు రాహుల్ రావత్ ఉత్తరాఖండ్లోని నిర్మానుష్య గ్రామాలలోని ఈ శూన్యతను, ఖాళీని సంగ్రహించడానికి ప్రయత్నించాడు. జనమంతా ఉద్యోగాల కోసం పట్టణ ప్రాంతాలకు వలస వెళ్లిపోవడంతో ఊళ్లన్నీ నిర్జీవంగా మిగిలిపోయాయి. “అవకాశాలు లేకపోవడం వల్ల ఉత్తరాఖండ్ ప్రజలు చాలా కాలంగా దేశంలోని ఇతర ప్రాంతాలకు వలస వెళ్తున్నారు. వివిధ సామాజిక,-ఆర్థిక కారణాల వల్ల సంభవించిన ఈ వలసలు రాష్ట్రంలో సుమారు 1500 గ్రామాల్లో శూన్యాన్ని నింపాయి. 4000 కంటే ఎక్కువ గ్రామాలు అతి తక్కువ జనాభాతో ఉన్నాయి. ఈ ప్రాంతాల సమాజం, సంస్కృతి సంప్రదాయాలు ప్రమాదంలో పడ్డాయి. అందుకే నేను ఈ కథను చెప్పాలనుకుంటున్నాను. మా రాష్ట్రంలో వలసలు ఎలా విధ్వంసం సృష్టిస్తున్నాయో ప్రజలకు తెలియజేయాలని అనుకుంటున్నాను’’ అని రావత్ వివరించారు.
ఈ ఘటనను సినిమా తీయడం గురించి తన అనుభవాన్ని పంచుకుంటూ, రాష్ట్రవ్యాప్తంగా తాము కలుసుకున్న, ఇంటర్వ్యూ చేసిన నిజ జీవిత వ్యక్తులు చెప్పిన విషయాల ఆధానంగా తీసుకొని ఈ సినిమాను తయారు చేశామని చెప్పారు. నటీనటులను ఎంపిక చేశాక, కేవలం 20 రోజుల్లో ఈ సినిమా షూటింగ్ పూర్తయింది. ఈ సినిమా డీఓపీగా పనిచేసిన వీరూ సింగ్ బఘెల్ తన షూటింగ్ అనుభవాన్ని వివరిస్తూ. “మేము తెల్లవారుజామునే లేచేవాళ్లం. పర్వతాలపై సూర్యుడు చాలా త్వరగా కదులుతున్నందున సూర్యరశ్మిని వెతకడానికి ఒక పర్వతం నుండి పర్వతానికి పరిగెత్తేవాళ్లం. సినిమాకు సంబంధించిన నటులందరూ మా సిబ్బంది పరికరాలను మార్చడంలో సహాయపడేవారు. నేను రెండు ఎల్ఈడీ లైట్లపై సినిమా మొత్తం షూట్ చేశాను. ఇది మొత్తం మీద అద్భుతమైన అనుభవం ” అని పేర్కొన్నారు. ఈ సమావేశానికి హాజరైన చిత్ర సహ నిర్మాత రోహిత్ రావత్ మాట్లాడుతూ సన్పత్ను రూపొందించడంలో తన అనుభవాలను ప్రతినిధులతో, మీడియాతో పంచుకున్నారు. గోవాలో నిర్వహిస్తున్న 52వ ఇంటర్నేషనల్ ఫిల్మ్ ఫెస్టివల్ ఆఫ్ ఇండియా .. ఇండియన్ పనోరమా నాన్-ఫీచర్ ఫిల్మ్ విభాగంలో సన్పత్ను ప్రదర్శించారు. ఇది ఐఎఫ్ఎఫ్ఐలో చోటు దక్కించుకున్న మొదటి ఉత్తరాఖండ్ సినిమా.
సినిమా గురించి
దర్శకుడు రాహుల్ రావత్ రూపొందించిన ఇండియన్ పనోరమా నాన్-ఫీచర్ ఫిల్మ్ సన్పత్ అనేది పన్నెండేళ్ల అనూజ్, ఆయన స్నేహితుడు భార్తూ కథ. అనూజ్ ఒకప్పుడు ఒక అమ్మాయిని ఇష్టపడితే, అతనిని ఏ మాత్రం పట్టించుకోలేదు. ఆమెకు ప్రపోజ్ చేయడానికి మార్గాలను వెతుకుతున్నప్పుడు, వారి ప్రస్థానం మొదలువుతుంది. ఉత్తరాఖండ్లోని చాలా గ్రామాలు దీర్ఘకాలంగా సాగుతున్న సామాజిక ఆర్థిక వలసల కారణంగా ఎదుర్కొంటున్న మానసిక క్షోభను మనం చూస్తాం. నిస్సహాయ సమయంలో చిగురించే ప్రేమ, స్నేహాల కథే ‘సన్పత్’.
రాహుల్ రావత్ గురించి
దర్శకుడు & నిర్మాత: రాహుల్ రావత్ పెర్సెప్ట్ పిక్చర్స్లో రచయిత,- దర్శకుడిగా చేరడానికి ముందు ప్రఖ్యాత యాడ్-ఫిల్మ్ డైరెక్టర్ల దగ్గర పనిచేశాడు. ప్రజల జీవితాన్ని మార్చగల శక్తి సినిమాలకు ఉంటుందని గ్రహించి ప్రకటనల రంగం నుంచి సినీరంగానికి మారాడు. రాహుల్ రావత్ ఇంతకుముందు అమిత్ శర్మ తో కలిసి పనిచేశాడు. రచయిత, దర్శకుడు, సహ నిర్మాత , స్క్రీన్ప్లే రచయిత, ఎడిటర్గా సన్పత్ ఇతని మొదటి చిత్రం.
గృహ నిర్మాణం మరియు పట్టణ వ్యవహారాల మంత్రిత్వ శాఖ
సుస్థిర, ఆవిష్కరణ-నేతృత్వంలోని పట్టణ అభివృద్ధి సానుకూల ప్రభావాలు ఆవిష్కృతం
అక్టోబర్ 3 నుండి 6 వరకు 'సిటీస్ ఆఫ్ టుమారో' - ఫోటోగ్రఫీ ఎగ్జిబిషన్
సీఐటిఐఎస్ఎస్ కార్యక్రమం కింద నేషనల్ ఇన్స్టిట్యూట్ ఆఫ్ అర్బన్ అఫైర్స్  భారతదేశంలో స్థిరమైన, ఆవిష్కరణలతో నడిచే పట్టణ అభివృద్ధి సానుకూల ప్రభావాలు సాధారణ పౌరుడు ఆలోచనల్లో ప్రతిబింబించేలా "రేపటి నగరాలు" పేరుతో ఫోటోగ్రఫీ ప్రదర్శనను నిర్వహిస్తోంది. సీఐటిఐఎస్ఎస్ ప్రాజెక్ట్లు ఉన్న 12 స్మార్ట్ సిటీలలో నిర్వహించిన "రేపటి నగరాలు" ఫోటోగ్రఫీ పోటీకి ఈ ప్రదర్శన ముగింపు.
సీఐటిఐఎస్ఎస్  అనేది గృహ నిర్మాణ, పట్టణ వ్యవహారాల మంత్రిత్వ శాఖ , ఫ్రెంచ్ డెవలప్మెంట్ ఏజెన్సీ , యూరోపియన్ యూనియన్ , నేషనల్ ఇన్స్టిట్యూట్ ఆఫ్ అర్బన్ అఫైర్స్  ఉమ్మడి కార్యక్రమం. వినూత్నమైన, స్థిరమైన పట్టణ మౌలిక సదుపాయాల ప్రాజెక్టులను అభివృద్ధి చేయడానికి, అమలు చేయడానికి - పోటీ ప్రక్రియ ద్వారా ఎంపిక చేసిన - భారతదేశం అంతటా 12 నగరాలకు ఈ కార్యక్రమం సహాయం చేస్తోంది. అగర్తల, అమరావతి, అమృత్సర్, భువనేశ్వర్, చెన్నై, డెహ్రాడూన్, హుబ్బల్లి-ధార్వాడ్, కొచ్చి, పుదుచ్చేరి, సూరత్, ఉజ్జయిని, విశాఖపట్నం వంటి నగరాల నుంచి పోటీకి ఎంట్రీలు ఆహ్వాననించారు.
"రేపటి నగరాలు" పోటీలో పాల్గొనేవారు CITIIS ఫోకస్ ప్రాంతాలకు సంబంధించిన ఇతివృత్తాలను అర్థం చేసుకోవడం, ఫోటోగ్రాఫ్లను తీయడం అవసరం, అంటే, సస్టైనబుల్ మొబిలిటీ, పబ్లిక్ ఓపెన్ స్పేస్లు, ఈ-గవర్నెన్స్, ఐసిటి, సామాజిక, సంస్థాగత ఆవిష్కరణలు ఆదాయ పరిష్కారాలుపై ఈ పోటీ దృష్టి సారించింది. 400 కంటే ఎక్కువ ఎంట్రీలు అందాయి. విజేతలను ప్రముఖ ఫోటోగ్రాఫర్లు రఘు రాయ్, కేతకీ షెథ్, సౌనక్ బెనర్జీతో కూడిన జ్యూరీ ఎంపిక చేసింది.
అక్టోబర్ 3న ఎగ్జిబిషన్ ప్రారంభోత్సవం భారత్, భూటాన్లోని ఈయూ రాయబారి ఉగో అస్టుటో, భారత్ లోని ఫ్రెంచ్ రాయబార కార్యాలయంలో డిప్యూటీ చీఫ్ ఆఫ్ మిషన్ డామియన్ సయ్యద్, భారతదేశంలో ఏఎఫ్డి కంట్రీ డైరెక్టర్ బ్రూనో బోస్లే, మిషన్ డైరెక్టర్ , గృహనిర్మాణ, పట్టణ వ్యవహారాల మంత్రిత్వ శాఖ జాయింట్ సెక్రటరీ కునాల్ కుమార్, ఎన్ఐయుఏ డైరెక్టర్ హితేష్ వైద్య, ఫోటోగ్రాఫర్, పోటీ జ్యూరీ చైర్పర్సన్ రఘు రాయ్ పాల్గొనున్నారు. అత్యుత్తమ ఎంట్రీల క్యూరేటెడ్ ఎంపిక న్యూ ఢిల్లీలోని ఇండియా హాబిటాట్ సెంటర్లో అక్టోబర్ 3వ తేదీ నుండి 6వ తేదీ వరకు ప్రదర్శిస్తున్నారు. .
ప్రధాన మంత్రి కార్యాలయం
మన ప్రజలకు అత్యుత్తమ మౌలిక సదుపాయాలు కచ్చితంగా అవసరం: ప్రధానమంత్రి
ప్రజలకు అత్యుత్తమ మౌలిక సదుపాయాలు కల్పించడంపై ప్రభుత్వం పూర్తి నిబద్ధతతో ఉందని ప్రధానమంత్రి శ్రీ నరేంద్ర మోదీ చెప్పారు. మౌలిక వసతుల సృష్టిలో ప్రభుత్వం వేగంగా ముందడుగు వేయడంపై సర్వత్రా విస్తృత ప్రశంసలు వస్తున్నాయని ప్రధాని పేర్కొన్నారు.
ఈ మేరకు కర్ణాటక ముఖ్యమంత్రి ట్వీట్కు ప్రతిస్పందనగా ఇచ్చిన సందేశంలో:
“మన ప్రజలకు అత్యుత్తమ మౌలిక సదుపాయాలు కచ్చితంగా అవసరమే.. అందుకు తగినట్లే ప్రభుత్వం కూడా సదా తన కృషిని కొనసాగిస్తుంది. మౌలిక వసతుల సృష్టిలో ప్రభుత్వ వేగానికి అన్నివైపులా విస్తృత ప్రశంసలు కురుస్తున్నాయి” అని ప్రధానమంత్రి వ్యాఖ్యానించారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
పప్పుధాన్యాల ధరల నియంత్రణ పథకం కింద తమ రాష్ట్ర అవసరాల కోసం లక్షటన్నుల కందిపప్పును కేటాయించాలని ఆంధ్రప్రదేశ్, కేరళ, మహారాష్ట్ర, బిహార్, తమిళనాడు రాష్ట్రాలు కోరాయి.
బఫర్ స్టాక్ నుండి బహిరంగ మార్కెట్ సేల్ కోసం 40,000 మెట్రిక్ టన్నుల కందిపప్పును విడుదల చేయాలని డోకా నిర్ణయించింది.
త్వరలో ఖరీఫ్ పంట చేతికి రానున్న తరుణంలో రిటైల్ మార్కెట్ లో కందిపప్పు, మినపప్పు ధరలు గత ఏడాదితో పోలిస్తే రికార్డు స్థాయిలో పెరిగాయి. అఖిలభారత స్థాయిలో అక్టోబర్ 12 నాటికి కందిపప్పు, మినపప్పు ధరలు సగటున 23.71 శాతం నుండి 39.10 శాతం వరకూ పెరిగాయి.దేశంలోని పలు ప్రాంతాల్లో గత 15 రోజుల వ్యవధిలోనే పప్పుధాన్యాల ధరలు 20 శాతానికి పైగా పెరిగాయి.
బహిరంగ మార్కెట్ లో పప్పుధాన్యాల రిటైల్ ధరలను నియంత్రించడానికి బఫర్ స్టాక్ నుండి రాష్ట్రాలు/కేంద్రపాలిత ప్రాంతాలకు నాఫెడ్ ద్వారా పప్పుధాన్యాలను సరఫరా చేసే విధానాన్ని వినియోగదారుల వ్యవహారాల విభాగం సెప్టెంబర్ లో చేపట్టింది. ఆయా ప్రభుత్వాల విజ్ఞప్తి మేరకు పెద్దమొత్తంలో లేదా రిటైల్ ప్యాకెట్ల రూపంలో పప్పుధాన్యాలను కేంద్రం సరఫరా చేస్తుంది. ఈ పప్పు ధాన్యాలను ఆయా రాష్ట్రాలు లేదా కేంద్రపాలిత ప్రాంతాలు రేషన్ షాపులు, మార్కెటింగ్ రిటైల్ అవుట్ లెట్లు, డెయిరీ మరియు హార్టికల్చర్ అవుట్ లెట్లు, కో ఆపరేటివ్ సోసైటీల ద్వారా విక్రయిస్తాయి. బహిరంగ మార్కెట్లో వినియోగదారుడిపై పడుతున్న ధరల భారాన్ని నియంత్రించడానికి ఈ విధానం ప్రవేశపెట్టబడింది. ఈ పథకం కింద సరఫరా అయ్యే పప్పుధాన్యాల ధరలు కనీన మద్దతు ధర లేదా డైనమిక్ రిజర్వ్ ప్రైస్  ఏది తక్కువైతే అది నిర్ణయించబడతాయి.
ఈ విధానం ప్రకారం రాష్ట్రాలు, కేంద్ర పాలిత ప్రాంతాలకు ధూలి మినపప్పు కే-18  రకం కిలోకు రూ .79, మరియు కె-19 రకం కిలోకు రూ .81 అందిస్తున్నారు. అదేవిధంగా ఈ పథకం కింద కందిపప్పు కిలో 85 రూపాయలకు సరఫరా చేస్తున్నారు. ప్రస్తుత గణాంకాల ప్రకారం ఆంధ్రప్రదేశ్, కేరళ, మహారాష్ట్ర, బీహార్ మరియు తమిళనాడు రాష్ట్రాలు తమ అవసరాల కోసం 1,00,000 మెట్రిక్ టన్నులను ఆర్డర్ చేశాయి. సమీప భవిష్యత్తులో మరిన్ని రాష్ట్రాలు కూడా ముందుకు వస్తాయని భావిస్తున్నారు.
ఆయా రాష్ట్రాల విజ్ఞప్తి మేరకు బఫర్ స్టాక్ నుండి 40,000 మెట్రిక్ టన్నుల కంది పప్పును చిన్య ప్యాకెట్ల రూపంలో బహిరంగ మార్కెట్ కు విడుదల చేయాలని డోకా నిర్ణయించింది. తద్వారా రిటైల్ మార్కెట్ లో పెరిగిన ధరలు నియంత్రణలోకి వస్తాయి.
పప్పుధాన్యాలు మరియు ఉల్లిపాయల బఫర్ స్టాక్ను రూపొందించడానికి భారత ప్రభుత్వం 2016 లో దూరదృష్టితో అడుగులు వేసింది. ప్రభుత్వం చేపట్టిన ఈ చర్యల ద్వారా చిల్లర మార్కెట్ లో వీటి ధరలను పరిస్థితులకు అణుగుణంగా నియంత్రించవచ్చు. దేశవ్యాప్తంగా వివిధ ప్రాంతాల నుండి ధరల సమాచారం సేకరించి దాని ఆధారంగా బఫర్ స్టాక్ నిర్ధారించబడుతుంది.
విద్యుత్తు మంత్రిత్వ శాఖ
5000 ప్యాసింజర్ విద్యుత్ వాహనాలు, 1000 సరుకు రవాణా ఇవిల కోసం రూ. 633 కోట్ల రుణాన్ని ఆమోదించిన పిఎఫ్సి
ఢిల్లీలో మోహరించనున్న 5000 ప్యాసింజర్ విద్యుత్ వాహనాల ఫలితంగా 1 లక్ష టన్నుల సిఒ2 ఈక్వివలెంట్ ఆదా
భారత్ విద్యుత్ రంగంలో ప్రముఖ ఎన్బిఎఫ్సి అయిన మహారాష్ట్ర కంపెనీ పవర్ ఫైనాన్స్ కార్పొరేషన్ లిమిటెడ్  జెన్సోల్ ఇంజినీరింగ్ లిమిటెడ్  5000 ప్యాసింజర్ విద్యుత్ వాహనాలను  1000 సరుకు రవాణా ఇవిలను కొనుగోలు చేసేందుకు రూ. 633 కోట్ల రుణాన్ని మంజూరు చేసింది. తమ అద్దెకు క్యాబ్ల సమూహాన్ని విస్తరించుకునేందుకు ప్యాసింజర్ ఇవిలను బ్లూస్మార్ట్ మొబిలిటీ ప్రైవేట్ లిమిటెడ్ కు లీజ్కు ఇవ్వనున్నారు. తొలి విడత రుణాన్ని మంజూరు చేయడం జరిగింది; తొలి బ్యాచ్ ఇవి క్యాబ్లు ఢిల్లీ రోడ్ల మీదకు వచ్చాయి.
విద్యుత్ మంత్రిత్వ శాఖ శ్రీ అజయ్ తివారీ, పిఎఫ్సి సిఎండి శ్రీ రవీందర్ సింగ్ ధిల్లాన్ గురువారం జరిగిన కార్యక్రమంలో ఈ క్యాబ్లకు జెండా ఊపి ప్రారంభించారు. ఈ కార్యక్రమంలో డైరెక్టర్  శ్రీ రాజీవ్ రంజన్ ఝా, డైరెక్టర్  శ్రీ మనోజ్ శర్మ, సివిఒ శ్రీమతి సిమ్మి ఆర్. నక్రా, శ్రీ అన్మోల్ సింగ్ జగ్గీ , ఇతర సీనియర్ అధికారులు పాల్గొన్నారు.
తొలి విడత ఇవీలను జెండా ఊపి ప్రారంభించిన సందర్భంగా మట్లాడుతూ, దేశంలో ఇ-మొబిలిటీని శరవేగంగా స్వీకరించడం జరుగుతోందని, ఈ క్షేత్రంలో భారీ సంభావ్యత ఉందని తాము విశ్వసిస్తున్నామని అన్నారు. ఈ రుణం ద్వారా భారత జాతీయంగా నిర్ణయించిన విరాళాల  లక్ష్యాలకు సహకరించేందుకు పిఎఫ్సి ప్రయత్నించిందని, ఇది ఆరోగ్యకరమైన, సుస్థిరమైన రవాణా విధానం వైపు మళ్ళేందుకు అత్యంత సహాయకారిగా ఉంటుందని పిఎఫ్సి సిఎండి శ్రీ రవీందర్ సింగ్ ధిల్లాన్ అన్నారు.
పిఎఫ్సి నిధులు సమకూర్చిన 5000 ప్యాసింజర్ ఇ-4 డబ్ల్యులు  ఢిల్లీలో మోహరిస్తున్నారని, దీని ఫలితంగా 1,00,000 టన్నుల సిఒ2 ఈక్వివలెంట్  ఆదా చేయవచ్చన్నారు. ఏడాదిలో పూర్తిగా పెరిగిన 5 మిలియన్ వృక్షాలు పీల్చుకునే కర్బన వాయువులతో ఇది సమానం. నికర సున్నా లక్ష్యాన్ని సాధించాలన్న భారత్ దార్శనికతను వేగవంతం చేస్తూ, పునరావృతాలకు భారీగా నిధులను సమకూర్చడమే కాక పిఎఫ్సి ఇవిలకు , బ్యాటరీ ఒఇఎంలు, ఇవి ఛార్జింగ్ మౌలిక సదుపాయాలలో రుణ నిధులను సమకూర్చేందుకు అవకాశాలను అన్వేషిస్తోంది.
(
రసాయనాలు, ఎరువుల మంత్రిత్వ శాఖ
కోవిడ్-19కి పల్స్ ఆక్సిమీటర్, ఆక్సిజన్ కాన్సన్ట్రేటర్ల వంటి కీలకమైన వైద్య పరికరాల ధరల పెరుగుదలను ఎన్పిపిఎ పర్యవేక్షిస్తుంది, దేశంలో తగినంత లభ్యతను కూడా నిర్ధారిస్తుంది
కోవిడ్-19 మహమ్మారి నేపథ్యంలో చికిత్స నిర్వహణకు అవసరమైన కీలకమైన వైద్య పరికరాలు తగిన స్థాయిలో అందుబాటులో ఉంచేలా ప్రభుత్వం కృషిని ముమ్మరం చేసింది. ఈ మేరకు కేంద్ర ఆరోగ్య, కుటుంబ సంక్షేమ మంత్రిత్వ శాఖ అటువంటి పరికరాలను గుర్తించి అవి లభ్యతలో ఉండేలా చూడవలసిందిగా నేషనల్ ఫార్మాస్యూటికల్ ప్రైసింగ్ అథారిటీ ని కోరింది.
వినియోగదారులకు సరసమైన ధరలకు ప్రాణ రక్షక మందులు / పరికరాల లభ్యత కోసం ప్రభుత్వం కట్టుబడి ఉంది. అన్ని వైద్య పరికరాలు డ్రగ్స్గా నోటిఫై అయ్యాయి. డ్రగ్స్, కాస్మటిక్స్ యాక్ట్, 1940, డ్రగ్స్ ధరలు , 2013, ఈ ఏడాది ఏప్రిల్ 1 నుండి నియంత్రణ వ్యవస్థలో ఉన్నాయి. క్లిష్టమైన వైద్య ధరల పెరుగుదలను తనిఖీ చేయడానికి ఎన్పిపిఎ, డిపికో, 2013 కింద ఇవ్వబడిన అధికారాల అమలులో భాగంగా,  పల్స్ ఆక్సిమీటర్  ఆక్సిజన్ కాన్సంట్రేటర్ తయారీదారులు / దిగుమతిదారుల నుండి ధర సంబంధిత డేటాను తెప్పించుకున్న ప్రభుత్వం 2020 ఏప్రిల్ 1 వ తేదీ నాటికి ఉన్న ధరలకు సంవత్సరంలో 10% కంటే ఎక్కువ పెంచకుండా చూసుకోవాలని సూచించింది.
మెడికల్ డివైసెస్ ఇండస్ట్రీ అసోసియేషన్స్, సివిల్ సొసైటీ గ్రూపులతో వాటాదారుల సంప్రదింపులు 2020, జూలై 1 న ఎన్పిపిఎలో జరిగాయి, ఇందులో క్లిష్టమైన వైద్య పరికరాల తయారీదారులు / దిగుమతిదారులందరూ దేశంలో తగినంత లభ్యతను నిర్ధారించాలని నొక్కిచెప్పారు. అన్ని వైద్య పరికరాలు డిపిసిఓ, 2013 కింద ధరల నియంత్రణలలోకి వచ్చాయి. ఎన్పిపిఎ చైర్మన్ కూడా పరిశ్రమను "సాధారణంగా జరిగే వ్యాపారం మాదిరీ చూడరాదని, ప్రజారోగ్య అత్యవసర పరిస్థితుల్లో లాభం పొందే సమయం కాదని అన్నారు. ఎన్-95 మాస్కుల తయారీదారులు / దిగుమతిదారులు చేసినట్లుగా, ప్రస్తుత పరిస్థితులలో పెద్ద ప్రజా ప్రయోజనంతో క్లిష్టమైన వైద్య పరికరాల రిటైల్ ధరను తగ్గించాలని వైద్య పరికరాల పరిశ్రమ సంఘాలను కోరారు.
ప్రధాన మంత్రి కార్యాలయం
వీర్ సావర్ కర్ జయంతి సందర్భం లో ఆయన కు నమస్సులు అర్పించిన ప్రధాన మంత్రి
వీర్ సావర్ కర్ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు నమస్సు లు అర్పించారు.
‘‘స్వాతంత్ర్య పోరాటం లో పాలుపంచుకొన్న మహా సేనాని, గొప్ప దేశభక్తుడు వీర్ సావర్ కర్ కు ఆయన జయంతి నాడు కోటి-కోటి నమస్కారాలు’’ అని ప్రధాన మంత్రి ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
100 కోట్ల కొవిడ్ టీకాలతో అరుదైన ఘనత సాధించిన భారత్
98.15 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 18,454 కొత్త కేసులు నమోదు
క్రియాశీల కేసుల సంఖ్య 1,78,831
వారపు పాజిటివిటీ రేటు  గత 118 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో అరుదైన ఘనత సాధించింది. ప్రజలకిచ్చిన మొత్తం డోసుల సంఖ్య 100 కోట్లను దాటింది. ఈ సందర్భంగా దేశ ప్రజలను అభినందిస్తూ ప్రధాన మంత్రి శ్రీ నరేంద్ర మోదీ ట్వీట్ చేశారు. ఈ అద్భుత ఘనత సాధించడానికి కృషి చేసిన అన్ని వర్గాలకు కృతజ్ఞతలు తెలిపారు.
100 కోట్ల డోసుల మైలురాయిని సాధించినందుకు, కేంద్ర ఆరోగ్య శాఖ మంత్రి డా.మన్సుఖ్ మాండవీయ కూడా దేశ ప్రజలకు అభినందనలు తెలిపారు.
గత 24 గంటల్లో 17,561 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,34,95,808 కు పెరిగింది.
దేశవ్యాప్త రికవరీ రేటు 98.15 శాతానికి చేరింది. 2020 మార్చి నుంచి ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 116వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 18,454 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,78,831 గా ఉన్నాయి. 2020 మార్చి నుంచి ఇది కనిష్ట స్థాయి. దేశంలోని మొత్తం పాజిటివ్ కేసుల్లో ఇది 0.52 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,47,506 పరీక్షలు చేశారు. దేశవ్యాప్తంగా ఇప్పటివరకు 59.57 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.34 శాతంగా ఉంది. గత 118 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.48 శాతంగా ఉంది. రోజువారీ పాజిటివిటీ రేటు గత 52 రోజులుగా 3 శాతం కంటే తక్కువగా, 135 రోజులుగా 5 శాతం కంటే తక్కువగా నమోదవుతోంది.
మంత్రిమండలి
డిపిఇ మార్గదర్శక సూత్రాలు ఇండియా పోర్ట్స్ గ్లోబల్ లిమిటెడ్ కు వర్తించకుండా మినహాయింపు ను ఇచ్చేందుకు ఆమోదం తెలిపిన మంత్రిమండలి
రిజర్వేషన్ మరియు విజిలెన్స్ పాలిసీ లు మినహా డిపిఇ మార్గదర్శక సూత్రాల నుండి ఇండియా పోర్ట్స్ గ్లోబల్ లిమిటెడ్ కు మినహాయింపు ను ఇచ్చేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఐపిజిఎల్ ను శిప్పింగ్ మంత్రిత్వ శాఖ తాలూకు పాలన పరమైన నియంత్రణ లో కంపెనీల చట్టం, 2013 పరిధి లో ఓ స్పెశల్ పర్పస్ వెహికిల్ గా స్థాపించడం జరిగింది. దీని ని జవాహర్ లాల్ నెహ్రూ పోర్ట్ ట్రస్ట్ , దీన్ దయాళ్ పోర్ట్ ట్రస్ట్  [మునుపటి కాండ్లా పోర్ట్  ]లు సంయుక్తం గా ప్రమోట్ చేశాయి. ఐపిజిఎల్ ను ఇరాన్ లోని చాబహార్ లో శాహిద్ బెహెశ్తీ పోర్టు యొక్క అభివృద్ధి, నిర్వహణ ల కోసం ఏర్పాటు చేయడమైంది.
జాయింట్ కోమ్ ప్రిహెన్సివ్ ప్లాన్ ఆఫ్ యాక్షన్  నుండి యుఎస్ ఉపసంహరించుకొన్న దరిమిలా, విదేశీ వ్యవహారాల మంత్రిత్వ శాఖ 2018వ సంవత్సరం అక్టోబరు 29వ తేదీ నాడు శిప్పింగ్ మంత్రిత్వ శాఖ కు యుఎస్ ఆంక్షల సంభావ్య ప్రభావం బారి నుండి జెన్పిటి ని మరియు డిపిటి ని తప్పించాలని సలహా ను ఇచ్చింది.
దీని ఆధారం గాను మరియు సాధికార సంఘం యొక్క అనుమతి తోను జెఎన్పిటి, ఇంకా డిపిటి ల శేర్ల ను 2018వ సంవత్సరం డిసెంబర్ 17వ తేదీ నాడు ‘‘సాగర్ మాల డివెలప్మెంట్ కంపెనీ లిమిటెడ్’’  కొనుగోలు చేసింది. ఎస్డిసిఎల్ అనేది ఒక సిపిఎస్ఇ. ఈ కారణం గా ఎస్డిసిఎల్ యొక్క అనుబంధ సంస్థ అయిన ఐపిజిఎల్ కూడాను ఒక సిపిఎస్ఇ గా అయిపోయింది. తత్ఫలితం గా, డిపిఇ యొక్క మార్గదర్శక సూత్రాలు సాంకేతికం గా ఐపిజిఎల్ కు వర్తిస్తాయి.
చాబహార్ ఓడ రేవు దేశాని కి చెందిన తొలి విదేశీ నౌకాశ్రయ పథకం గా ఉన్నది. ఇది వ్యూహాత్మక లక్ష్యాల తో కూడుకొన్నది. ఐపిజిఎల్ ను బోర్డు నిర్వహణ లోని ఒక కంపెనీ గా పని చేయడాన్ని కొనసాగించే విధం గా అనుమతించవలసిన తక్షణ ఆవశ్యకత ఏర్పడింది. దీనికిగాను డిపిఇ యొక్క మార్గదర్శక సూత్రాలు 5 సంవత్సరాల కాలం పాటు ఐపిజిఎల్ కు వర్తించకుండా విదేశీ వ్యవహారాల మంత్రిత్వ శాఖ మరియు శిప్పింగ్ మంత్రిత్వ శాఖ ల ఆదేశాల ను పాటించవలసి ఉంది. తదనుగుణం గా, ఈ పథకం సాఫీ గా అమలు అయ్యేందుకు వీలు గా ఐపిజిఎల్ కు డిపిఇ మార్గదర్శకాల వర్తింపు నుండి మినహాయింపులు ఇవ్వాలంటూ శిప్పింగ్ మంత్రిత్వ శాఖ అభ్యర్ధించింది.
(
ప్రధాన మంత్రి కార్యాలయం
శ్రీ అన్నం ప్రయోజనాల ను ప్రముఖం గాప్రకటిస్తున్న అరుణాచల్ ప్రదేశ్ లోని ఒక దుకాణదారు కు సంబంధించిన వీడియో ను శేర్చేసిన ప్రధాన మంత్రి
శ్రీ అన్నం యొక్క ప్రయోజనాల ను ప్రముఖం గా ప్రకటిస్తున్నటువంటి అరుణాచల్ ప్రదేశ్ లోని ఒక దుకాణదారు కు సంబంధించిన వీడియో ను ప్రధాన మంత్రి శ్రీ నరేంద్ర మోదీ శేర్ చేశారు.
ఆ దుకాణదారు ను గురించి మహిళ లు మరియు బాల ల వికాసం శాఖ కేంద్ర మంత్రి శ్రీమతి స్మృతి ఇరానీ చేసిన ఒక ట్వీట్ ను ప్రధాన మంత్రి వెల్లడిస్తూ,
‘‘‘శ్రీ అన్నం’ యొక్క ప్రయోజనాల ను గురించి ఆమె సరైన పద్ధతి లో తెలియ జేశారు.’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ మరియు కాంబోడియా ప్రధానమంత్రి గౌరవనీయులు సందేచ్ అక్క మహాసేన పాడేయ్ టెకో హున్ సేన్ మధ్య - దృశ్య మాధ్యమ సమావేశం
ప్రధాన మంత్రి శ్రీ నరేంద్ర మోదీ ఈరోజు కాంబోడియా ప్రధానమంత్రి గౌరవనీయులు సందేచ్ అక్క మహాసేన పాడేయ్ టెకో హున్ సేన్ తో దృశ్య మాధ్యమం ద్వారా సమావేశమయ్యారు.
వాణిజ్యం మరియు పెట్టుబడుల రంగాల్లో సహకారం, మానవ వనరుల అభివృద్ధి, రక్షణ మరియు భద్రత, అభివృద్ధి సహకారం, అనుసంధానత, కోవిడ్ మహమ్మారి అనంతర ఆర్థిక పునరుద్ధరణ మరియు ప్రజల మధ్య సంబంధాల తో సహా మొత్తం శ్రేణి ద్వైపాక్షిక సమస్యల పై ఇద్దరు నాయకులు చర్చలు జరిపారు. ద్వైపాక్షిక సహకారంపై ఇరువురు నేతలు సంతృప్తి వ్యక్తం చేశారు.
భారతదేశంతో తమ సంబంధాలకు కంబోడియా ఇస్తున్న ప్రాముఖ్యతను ప్రధానమంత్రి హున్ సేన్ నొక్కి చెప్పారు. ప్రధానమంత్రి మోడీ ప్రతిస్పందిస్తూ, భారతదేశ "యాక్ట్-ఈస్ట్-విధానం" లో కంబోడియా పోషిస్తున్న విలువైన పాత్రను నొక్కి చెప్పారు. మెకాంగ్-గంగ సహకార ప్రణాళిక కింద సామర్ధ్య నిర్మాణ కార్యక్రమాలు మరియు త్వరిత ప్రభావ ప్రాజెక్టులతో సహా ఇరు దేశాల మధ్య బలమైన అభివృద్ధి భాగస్వామ్యాన్ని నాయకులు ఈ సందర్భంగా సమీక్షించారు.
ఇరు దేశాల మధ్య ఉన్న చారిత్రక, నాగరికత సంబంధాల గురించి కూడా ప్రధానమంత్రి నరేంద్రమోదీ ప్రత్యేకంగా పేర్కొంటూ, కంబోడియాలోని అంగ్ కోర్ వాట్ మరియు ప్రేహ్ విహార్ దేవాలయాల పునరుద్ధరణలో భారతదేశం పాల్గొనడం పట్ల తమ సంతోషాన్ని వ్యక్తం చేశారు. ఇది రెండు దేశాల మధ్య సాంస్కృతిక, భాషా సంబంధాలను మరింత బలోపేతం చేసిందని ఆయన పేర్కొన్నారు.
క్వాడ్-వ్యాక్సిన్-ఇనిషియేటివ్ కింద కంబోడియాకు 3.25 లక్షల మోతాదుల భారత తయారీ కోవిషీల్డ్ టీకాలను అందించినందుకు ప్రధానమంత్రి హున్ సేన్ భారతదేశానికి ధన్యవాదాలు తెలియజేశారు.
ఈ ఏడాది భారత్-కంబోడియా మధ్య దౌత్య సంబంధాల స్థాపన 70వ వార్షికోత్సవాన్ని జరుపుకుంటున్న సందర్భంగా ఇరువురు నేతలు ఒకరినొకరు అభినందించుకున్నారు.
ఈ ఉత్సవాల్లో భాగంగా, పరస్పరం అనుకూలమైన సమయంలో భారతదేశాన్ని సందర్శించవలసిందిగా, గౌరవనీయులు కాంబోడియా రాజు మరియు గౌరవనీయులు క్వీన్ మదర్ లను ప్రధానమంత్రి మోదీ ఆహ్వానించారు.
భాగస్వామ్య ఆసక్తి ఉన్న ప్రాంతీయ మరియు ప్రపంచ సమస్యలపై కూడా ఇరువురు నేతలు, ఈ సందర్భంగా తమ అభిప్రాయాలను పంచుకున్నారు.
"ఆసియాన్" అధ్యక్ష పదవిని చేపట్టినందుకు కంబోడియాకు ప్రధానమంత్రి మోదీ అభినందనలు తెలియజేస్తూ, అధ్యక్ష పదవిని కంబోడియా విజయవంతంగా నిర్వహించడానికి అవసరమైన పూర్తి మద్దతు, సహాయాన్ని భారతదేశం అందిస్తుందని, హామీ ఇచ్చారు.
భారీ పరిశ్రమల మంత్రిత్వ శాఖ
"ఆజాదీ-కా-అమృత్-మహోత్సవ్" పురస్కరించుకుని పుణెలోని సి-4.ఐ.4 ల్యాబ్ వద్ద ‘ఇండస్ట్రీ 4.0" పై యానిమేటెడ్ వీడియోను విడుదల చేసిన - ఎం.హెచ్.ఐ. సమర్థ్ ఉద్యోగ్ కేంద్రం
కేంద్ర భారీ పరిశ్రమల మంత్రిత్వ శాఖకు చెందిన సమర్థ్ ఉద్యోగ్ కేంద్రం, "ఆజాదీ-కా-అమృత్-మహోత్సవ్" పురస్కరించుకుని పూణేలోని సి.4.ఐ.4 ల్యాబ్ వద్ద "ఇండస్ట్రీ 4.0 పై యానిమేటెడ్ వీడియో విడుదల" అనే కార్యక్రమాన్ని, నిన్న, నిర్వహించింది. పుణెలోని సి.4.ఐ.4 ల్యాబ్ వద్ద ఉన్న ఎం.హెచ్.ఐ. సమర్థ్ ఉద్యోగ్ కేంద్రం, ఒక సంస్థల లోని వివిధ సమూహాలకు చెందిన వ్యక్తుల నైపుణ్యాన్ని పెంపొందించడానికీ, డిజిటలైజేషన్ మరియు ఇండస్ట్రీ 4.0 ని అర్థం చేసుకోవడానికి, విభిన్న సామర్థ్య అభివృద్ధి కార్యక్రమాలను అభివృద్ధి చేస్తోంది. సి.4.ఐ.4 ల్యాబ్ ప్రత్యేకంగా బ్లూ కాలర్ వర్క్ఫోర్స్ కోసం ఒక కార్యక్రమాన్ని అభివృద్ధి చేసింది. ప్రేక్షకుల సాంకేతికేతర నేపథ్యాన్ని దృష్టిలో ఉంచుకుని ఈ కార్యక్రమాన్ని రూపొందించడం జరిగింది. ఈ కార్యక్రమం ద్వారా తెలియజేసే విషయం చాలా సాధారణంగా ఉంటుంది, అర్థం చేసుకోవడం చాలా సులభం. ఈ కార్యక్రమం 2-డి, 3-డి గ్రాఫికల్ యానిమేషన్ కలయికగా రూపొందించిన ఒక ఇంటరాక్టివ్ వీడియో. ఈ కార్యక్రమ వ్యాఖ్యానం హిందీ, మరాఠీ, ఇంగ్లీషు, వంటి మూడు విభిన్న భాషల్లో ఉంది. ఈ కార్యక్రమం ఒక ఇంటరాక్టివ్ సెషన్ తో పాటు రెండు మాడ్యూల్స్గా విభజించబడింది.
ఇండస్ట్రీ 4.0 నాల్గవ పారిశ్రామిక విప్లవాన్ని సూచిస్తుంది, ఇది తయారీ యొక్క సైబర్-భౌతిక పరివర్తన. ఇండస్ట్రీ 4.0 ని "ఆటోమేషన్ యొక్క ప్రస్తుత ధోరణి మరియు సైబర్-ఫిజికల్ సిస్టమ్స్; ఇంటర్నెట్ కు సంబంధించిన విషయాలు; క్లౌడ్ కంప్యూటింగ్; కాగ్నిటివ్ కంప్యూటింగ్; స్మార్ట్ ఫ్యాక్టరీని సృష్టించడం వంటి అంశాలతో సహా తయారీ సాంకేతికతలలో డేటా మార్పిడికి ఒక పేరుగా నిర్వచించారు.
సి.4.ఐ.4 ల్యాబ్ డైరెక్టర్ శ్రీ డి.ఎస్. నావల్ గుండ్కర్ ప్రారంభోపన్యాసం చేస్తూ, ఈ వీడియోను అభివృద్ధి చేయవలసిన ఆవశ్యకత గురించి వివరించారు. జనరల్ మేనేజర్ , శ్రీ రమేష్ చవాన్, మాట్లాడుతూ, వీడియోలోని విషయాలను ప్రశంసించారు. పరిశ్రమ 4.0 గురించి కార్మికులు సులభమైన మార్గంలో అర్థం చేసుకోవడానికి, ఇది, వీలు కల్పిస్తుందని, ఆయన, పేర్కొన్నారు.
మాడ్యూల్స్ వివరాలు:
మాడ్యూల్ - 1
ఈ మాడ్యూల్-1 లో ఇండస్ట్రీ 4.0 తో పాటు దాని 9 టెక్నాలజీల పరిచయం ఉంటుంది. వీటిని చాలా సరళమైన మరియు అర్థమయ్యే భాషలో వివరించడం జరిగింది. ఇది 2డి మరియు 3డి గ్రాఫిక్స్ తో కూడిన యానిమేషన్ సహాయంతో పారిశ్రామిక విప్లవాన్ని వివరిస్తుంది. ఈ సాంకేతికతలను అమలు చేసిన వాస్తవ కంపెనీల యొక్క వీడియోల సహాయంతో కూడా వివరించడం జరిగింది.
మాడ్యూల్ - 2
ఈ టెక్నాలజీల అమలు గురించి మరియు వాటిని అంగీకరించడానికి, స్వీకరించడానికి అవసరమైన మనస్సు మార్పు గురించి ఈ మాడ్యూల్ లో తెలియజేయడం జరిగింది. విభిన్న సాంకేతికతలకు అనుగుణంగా మార్గాలతో పాటు, అవి ఒకరి రోజువారీ జీవితంలో ఎలా భాగమవుతాయో ఇది వివరిస్తుంది. ఈ సాంకేతికతలను అవలంబించడం వలన కంపెనీ ఉత్పాదకత, సామర్ధ్యం ఎలా పెరుగుతాయనే విషయాన్ని కూడా ఈ మాడ్యూల్ తెలియజేస్తుంది.
డిజిటల్ పరివర్తన డిజిటల్ కంటే ప్రజల పరివర్తన గురించి ఎక్కువ అనే విషయాన్ని ఈ కార్యక్రమం సూచిస్తుంది.